LIETUVOS DARBO BIRŽOS
prie socialinės apsaugos ir darbo ministerijos
DIREKTORIUS

ĮSAKYMAS

DĖL SUBSIDIJAI DARBO UŽMOKESČIUI GAUTI DARBDAVIŲ TEIKIAMŲ SU ĮDARBINTŲ TERITORINĖS DARBO BIRŽOS SIŲSTŲ ASMENŲ DARBO LAIKO APSKAITA IR APMOKĖJIMU SUSIJUSIŲ DOKUMENTŲ SĄRAŠO PATVIRTINIMO

2014 m. vasario 11 d. Nr. V-99

Vilnius

Vadovaudamasis Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“ (keistas 2014 m. vasario 7 d. įsakymu Nr. A1-61) (toliau – Aprašas), 11 punktu:

1. Tvirtinu Subsidijai darbo užmokesčiui gauti darbdavių teikiamų su įdarbintų teritorinės darbo biržos siųstų asmenų darbo laiko apskaita ir apmokėjimu susijusių dokumentų sąrašą:

1.1. Su įdarbintų teritorinės darbo biržos siųstų asmenų darbo laiko apskaita susiję dokumentai - darbo laiko apskaitos žiniaraščio išrašas arba kopija.

1.2. Su įdarbintų teritorinės darbo biržos siųstų asmenų darbo apmokėjimu susiję dokumentai:

1.2.1. vienas iš darbo užmokesčio išmokėjimą patvirtinančių dokumentų:

1.2.1.1. banko išrašas, patvirtintas darbdavio atstovo parašu;

1.2.1.2. mokėjimo pavedimo kopija, mokėjimus atliekant ne elektroninėmis priemonėmis;

1.2.1.3. kasos išlaidų orderio kopija, mokėjimus atliekant grynaisiais pinigais;

1.2.2. darbo užmokesčio priskaičiavimo ir išmokėjimo žiniaraščio išrašas arba kopija.

2. Įpareigoju teritorinių darbo biržų direktorius informuoti darbdavius apie nuo 2014 m. vasario 7 d. įsigaliojusius Aprašo pakeitimus, kuriais buvo pakeisti reikalavimai dokumentams, teikiamiems subsidijai darbo užmokesčiui gauti.

3. Pavedu:

3.1. Teisės skyriui teisės aktų nustatyta tvarka organizuoti šio įsakymo paskelbimą;

3.2. šio įsakymo vykdymą kontroliuoti direktoriaus pavaduotojui pagal kuruojamas veiklos sritis.

Direktorius	Vidas Šlekaitis